**SUSITARIMAS DĖL PAPILDOMŲ IR (AR) NEATLIEKAMŲ DARBŲ NR. 6**

**PRIE 2024-06-09 SUTARTIES NR. S-570**

2025-05-19

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“**,atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-06-09 Šalys sudarė pirkimo sutartį Nr. S-570 „Krašto kelio Nr. 176 Pirčiupiai–Jašiūnai ruožo nuo 24,790 iki 26,643 km rekonstravimas“ (toliau – **Sutartis**), projekte „Valstybinės reikšmės krašto kelio Nr. 176 Pirčiupiai–Jašiūnai ruožo nuo 24,790 iki 26,643 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu Rangovui atliekant statybos darbus:

* vykdant kelio rekonstravimo darbus ir atkasus šulinį Nr. 1 fiksuota, kad šulinio sienelės iš visų pusių turi įtrūkimus ir šulinys netinkamas eksploatacijai (pagal projekto sprendinius numatyta tik esamo ryšių šulinio Nr. 1 aukščio sureguliavimas, pakeičiant šulinio liuką į plaukiojančio tipo), todėl šulinys Nr. 1 bus pakeistas nauju su atskiru dugnu ant veikiančių tinklų;
* atkasus esamus ryšių kanalizacijos tinklus nustatyta, kad esama ryšių kanalizacija nuo PK 253+03 iki PK 258+97 yra asbestcementiniuose 2xd110 mm vamzdžiuose, šių vamzdžių gylis svyruoja nuo 0,00 m iki 0,60 m. Su suprojektuotais 1xd160 mm remontiniais sudedamais vamzdžiais negalima pilnai apgaubti asbestcementinių vamzdžių, nes asbestcementinių vamzdžių movų išorinis diametras yra 180 mm, o taip pat projekte numatyta apgaubti tik vieną ryšių trasą, todėl esami asbestcementiniai vamzdžiai bus išmontuoti ir apgaubti sudedamais dėklais d160, o atsiradus laisvumai pagilinti;

dėl aukščiau išvardintų priežasčių atsirado poreikis atlikti papildomus darbus (detalizuoti **Priede Nr. 13**, kurių kaina sudaro **57 825,02** Eur be PVM;

1. Sutarties vykdymo metu, kilo C punkte įvardintos aplinkybės, dėl kurių atsirado poreikis neatliekamiems (atsisakomiems) darbams (detalizuoti **Priede Nr. 13**), kurių kaina sudaro   
   **427,46** Eur be PVM;
2. Papildomų darbų atlikimui yra objektyviai reikalingas 13 (trylikos) kalendorinių dienų terminas, kuris technologiškai būtinas ir pagrįstas vertinant darbų apimtį, kiekius ir kitas susijusias aplinkybes.
3. Sutarties XIIskyriaus „Papildomi darbai ir neatliekami darbai. Sutarties keitimo tvarka“ nuostatomis Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 6 dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje numatyta tvarka:
   1. viso papildomų darbų kaina su PVM yra 69 968,27 Eur (šešiasdešimt devyni tūkstančiai devyni šimtai šešiasdešimt aštuoni eurai, 27 ct).
   2. papildomų darbų kaina be PVM yra 57 825,02 Eur (penkiasdešimt septyni tūkstančiai aštuoni šimtai dvidešimt penki eurai, 02 ct).
   3. 21 proc. PVM yra 12 143,25 Eur (dvylika tūkstančių vienas šimtas keturiasdešimt trys eurai, 25 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 517,23 Eur (penki šimtai septyniolika eurų, 23 ct).
   2. neatliekamų darbų kaina be PVM yra 427,46 Eur (keturi šimtai dvidešimt septyni eurai, 46 ct).
   3. 21 proc. PVM yra 89,77 Eur (aštuoniasdešimt devyni eurai, 77 ct).
3. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: *69 451,05 Eur* (su PVM). Galutinė Sutarties kaina yra*:   
   4 423 022,32 Eur* (su PVM).
4. Šalys susitaria, kad dėl papildomų darbų yra suteikiamas papildomas darbų atliko terminas: 13 (trylika) kalendorinių dienų.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą  bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:
    1. S-570 darbų pakeitimo aktas Nr. 4 (2) (1).

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104 Panevėžys  Įmonės kodas 147710353  PVM mokėtojo kodas LT477103515  Telefonas +370 45 502 601  El. paštas info@hisk.lt  A.s. LT02 4010 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |
|  |  |